איוואן טוני

איוואן בנג'מין אליג'ה טוני (באנגלית: Ivan Benjamin Elijah Toney; נולד ב-16 במרץ 1996) הוא כדורגלן אנגלי, שמשחק בעמדת החלוץ באל-אהלי ובנבחרת אנגליה. טוני, יליד נורת'האמפטון, והחל את דרכו במועדון של עיר הולדתו נורת'האמפטון טאון. הוא ערך את הופעת הבכורה שלו בקבוצה הראשונה ב-13 בנובמבר 2012, בתיקו 3–3 בגביע ה-FA נגד ברדפורד סיטי. בגיל 16 הוא הפך לשחקן הקבוצה הבוגרת הצעיר בתולדות המועדון. השערים המקצועיים הראשונים שלו הגיעו ב-26 באפריל 2014, בניצחון 3–0 נגד דאגנהאם אנד רדברידג'. אחרי שכבש 13 שערים ב-60 הופעות בנורת'האמפטון בכל המסגרות, חתם טוני ב-6 באוגוסט 2015 בניוקאסל יונייטד על חוזה ארוך טווח. הוא ערך את הופעת הבכורה שלו ב-25 באוגוסט בגביע הליגה, ב-26 בספטמבר שיחק את משחק הפרמיירליג הראשון שלו בניוקאסל, בתיקו 2–2 מול צ'לסי. ב-9 בנובמבר 2015, הצטרף טוני לבארנסלי מהפוטבול ליג הראשונה בהשאלה לחודש. ב-24 במרץ 2016 חזר טוני לבארנסלי בהשאלה למשך שארית העונה. בעונה שלאחר מכן הצטרף טוני לשרוסברי טאון מהפוטבול ליג הראשונה בהשאלה לחצי עונה. הוא כבש את השער הראשון שלו במועדון בניצחון 2–3 נגד לאולדהאם אתלטיק ב-3 בספטמבר. לאחר שכבש 7 שערים ב-26 הופעות בכל המסגרות עבור שרסברי, עבר טוני לסקונטהורפ יונייטד גם היא מהפוטבול ליג הראשונה למשך שארית עונת 2016/2017. ב-2 באוגוסט 2017 הצטרף טוני לויגאן את'לטיק לעונה אחת. הוא ערך את הופעת הבכורה שלו שלושה ימים לאחר מכן, בניצחון 1–0 על מילטון קינס דונס. השער הראשון שלו נכבש ב-19 באוגוסט, בניצחון 0–2 על אולדהאם אתלטיק. טוני חתם על השאלה מחדש לסקונטהורפ יונייטד ב-11 בינואר 2018. טוני חתם בפיטרבורו יונייטד ב-9 באוגוסט 2018 על חוזה ארוך טווח. את הופעת הבכורה שלו ערך יומיים לאחר מכן בניצחון 1–4 על סאות'אנד יונייטד. טוני כבש תשע פעמים בשבעת משחקיו האחרונים בעונת 2019/2020 בטרם הופסקה הליגה בעקבות התפרצות נגיף הקורונה. הוא נבחר לשחקן העונה של הליגה, הפוטבול ליג הראשונה. ב-31 באוגוסט 2020 חתם טוני בברנטפורד מהצ'מפיונשיפ על חוזה לחמש שנים. הוא כבש את שערו הראשון עבור ברנטפורד, בתיקו 1–1 מול מילוול ב-26 בספטמבר, בכל אחד משלושת המשחקים הבאים שלו, הוא כבש פעמיים, ופתח את העונה עם שבעה שערים בארבעה משחקים. ב-8 במאי 2021 כבש טוני את שער הליגה ה-31 שלו מול בריסטול סיטי, וקבע שיא כיבושים בצ'מפיונשיפ לשחקן בעונה אחת. שיא אשר נשבר עונה לאחר מכן על ידי אלכסנדר מיטרוביץ'. ב-28 באוגוסט 2021 כבש שער בכורה בפרמייר ליג בתיקו 1–1 עם אסטון וילה. ב-5 במרץ 2022 כבש שלושער ראשון בפרמייר ליג בניצחון 1–3 על נוריץ' סיטי. בסך הכל כבש טוני 12 שערים בעונת הבכורה שלו בפרמייר ליג. ב-30 באוגוסט 2024 חתם טוני באל-אהלי הסעודית לארבע שנים. במרץ 2021, דווח כי טוני יזומן לנבחרת ג'מייקה, כחלק מתוכנית של התאחדות הכדורגל של ג'מייקה לנסות לזמן מספר שחקנים ילידי אנגליה בעלי מוצא ג'מייקני כדי להגדיל את סיכויי האומה להעפיל למונדיאל 2022. נשיא התאחדות הכדורגל של ג'מייקה, מייקל ריקטס, טען כי טוני היה בתהליך של רכישת דרכון ג'מייקני כדי לשחק עבור הנבחרת. למרות זאת, על פי הדיווחים, טוני דחה את הצעתה של ג'מייקה, שכן הוא שואף לייצג את ארץ מולדתו. ב-15 בספטמבר 2022, טוני קיבל את הזימון הראשון שלו לסגל הרחב של נבחרת אנגליה לקראת משחקי ליגת האומות נגד איטליה וגרמניה, הוא ישב על הספסל במשחק נגד גרמניה אך לא שותף. וגם לא זומן לסגל נבחרת אנגליה לקראת המונדיאל. ב-16 במרץ 2023, זומן טוני פעם נוספת לסגל הנבחרת לקראת משחקי מוקדמות יורו 2024 נגד איטליה ואוקראינה. ב-26 במרץ ערך את הופעתו הבכורה בניצחון 2-0 על אוקראינה. פרס הפוטבול ליג: 2015/2016 הפוטבול ליג הראשונה: 2017/2018 מלך שערי הצ'מפיונשיפ: 2020/2021 שחקן העונה בפוטבול ליג הראשונה: 2019/2020 מדיה וקבצים בנושא איוואן טוני בוויקישיתוף איוואן טוני, באתר Transfermarkt איוואן טוני, באתר Soccerway איוואן טוני, באתר BDFutbol איוואן טוני, באתר WorldFootball.net איוואן טוני, באתר National Football Teams איוואן טוני, באתר FootballDatabase.eu "Boothroyd to call on youth team". BBC Sport (באנגלית בריטית). נבדק ב-2021-05-29. "Newcastle sign Northampton's Toney". BBC Sport (באנגלית בריטית). נבדק ב-2021-05-29. "Brentford's Watkins wins top EFL award". BBC Sport (באנגלית בריטית). נבדק ב-2021-05-29. Ivan Toney signs for Brentford, www.brentfordfc.com (באנגלית בריטית) "Stylish Bees ease past Bristol City". BBC Sport (באנגלית בריטית). נבדק ב-2021-05-29. P. A. Media, Mitrovic breaks record as Fulham crush Luton 7-0 to seal Championship title, the Guardian, ‏2022-05-02 (באנגלית) James Delaney, Kemar Roofe could be about to earn his first international call up, GlasgowLive, ‏2021-03-04 (באנגלית) Jonathan Low, Saints' Nathan Redmond could receive Jamaica call-up ahead of World Cup 2022, hampshirelive, ‏2021-03-03 (באנגלית) Norwich fullback Aarons, Brentford's Toney reject Jamaica approach, OneFootball (באנגלית) Hytner, David (2023-03-16). "Ivan Toney gets England call but no Alexander-Arnold or White". The Guardian (באנגלית בריטית). ISSN 0261-3077. נבדק ב-2023-03-17.